1977L0098 — DA — 23.12.1976 — 000.001

Dette dokument er et dokumentationsredskab, og institutionerne påtager sig intet ansvar herfor

Berigtiget ved:

▼B

RÅDETS DIREKTIV

af 21. december 1976

om ændring af direktiv 64/432/EØF, 72/461/EØF og 72/462/EØF på det veterinære område

(77/98/EØF)

RÅDET FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab, særlig artikel 43 og 100,

under henvisning til forslag fra Kommissionen,

under henvisning til udtalelse fra Europa-Parlamentet ( 1 ),

under henvisning til udtalelse fra Det økonomiske og sociale Udvalg ( 2 ), og

ud fra følgende betragtninger:

Ved udvidelsen af Fællesskabet blev Danmark, Irland og Det forenede Kongerige som undtagelse fra de gældende fællesskabsbestemmelser bemyndiget til i et vist omfang at opretholde deres nationale regler vedrørende veterinære forhold;

de særlige bestemmelser, der gælder for disse tre medlemsstater, findes først og fremmest i tiltrædelsesaktens artikel 104 og 105 ( 3 ); bestemmelser, der udgør den logiske fortsættelse af de førnævnte, blev optaget i retsakter senere vedtaget af Rådet; med dette formål blev artikel 13 i Rådets direktiv 72/461/EØF af 12. december 1972 om veterinærpolitimæssige problemer vedrørende handel med fersk kød indenfor Fællesskabet ( 4 ) og artikel 33 i Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg og svin samt fersk kød fra tredjelande ( 5 ) vedtaget; disse to direktiver er senest ændret ved direktiv 75/379/EØF ( 6 );

i artikel 106 i tiltrædelsesakten og de førnævnte bestemmelser er det fastsat, at Kommissionen senest den 1. juli 1976 forelægger Rådet en beretning ledsaget, for så vidt der er behov herfor, af egnede forslag med henblik på at finde en løsning på problemerne vedrørende undtagelsesbestemmelserne;

de løsninger, der vedtages, må ikke bringe et allerede opnået sundhedsniveau i fare og må så vidt muligt sikre uhindret handel med dyr og kød;

faren for at sprede sygdom ved samhandel med fersk oksekød er uomtvisteligt mindre end ved samhandel med levende dyr; de betingelser, der ifølge de gældende direktiver gælder for handel med kød, må anses for tilstrækkelige;

med hensyn til levende dyr bør der gradvis indføres en ordning fælles for alle medlemsstaterne, hvori der skelnes mellem de forskellige dyrearter afhængig af den fare, de kan udgøre, og under hensyn til nødvendigheden af gradvist at udvikle samhandlen på basis af eksisterende handelsforbindelser; de hertil passende ændringer bør foretages i Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin ( 7 ), senest ændret ved direktiv 75/379/EØF;

indførselen til visse medlemsstater fra tredjelande bør fortsat kunne underkastes en ordning, som er mindst lige så streng som den, der nu er gældende i disse medlemsstater;

fællesskabsbestemmelser, særlig for mund- og klovsyge og svinepest, bør føre til en fuldstændig, fælles løsning for alle disse problemer på et senere tidspunkt;

en særlig overgangsperiode for Irland og Det forenede Kongerige, for så vidt angår Nordirland, er rimelig, således at de kan foretage de til anvendelsen af fællesskabsbestemmelserne nødvendige tilpasninger;

det forekommer under hensyn til indhøstede erfaringer hensigtsmæssigt at udvide muligheden for anvendelse af en hurtig og effektiv fremgangsmåde til vedtagelse af tekniske tilpasninger af visse bestemmelser eller til fastsættelse af gennemførelsesbestemmelser —

UDSTEDT FØLGENDE DIREKTIV: